TIJORAT BANKLARI TOMONIDAN FERMER XO‘JALIKLARIGA BO‘LG‘USI HOSILNI GAROVGA OLGAN HOLDA KREDIT BERISh TARTIBI TO‘G‘RISIDAGI NIZOMGA O‘ZGARTIRIShLAR KIRITISh HAQIDA

O‘zbekiston Respublikasining “O‘zbekiston Respublikasining Markaziy banki to‘g‘risida”gi (O‘zbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati to‘g‘risida”gi (O‘zbekiston Respublikasi Oliy Majlisining Axborotnomasi, 1996-y., 5-6-son, 54-modda) qonunlariga muvofiq O‘zbekiston Respublikasi Markaziy banki Boshqaruvi qaror qiladi:
 1. O‘zbekiston Respublikasi Markaziy banki Boshqaruvining 2004-yil 1-martdagi 563-son qarori (ro‘yxat raqami 1337, 2004-yil 16-aprel) (O‘zbekiston Respublikasi qonun hujjatlari to‘plami, 2004-y., 15-son, 182-modda) bilan tasdiqlangan “Tijorat banklari tomonidan fermer xo‘jaliklariga bo‘lg‘usi hosilni garovga olgan holda kredit berish tartibi to‘g‘risida”gi nizomga ilovaga muvofiq o‘zgartirishlar kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 5-bandning beshinchi xatboshisidagi “SFU (Suvdan foydalanuvchilar uyushmasi)” degan so‘zlar “SIU (suv iste’molchilari uyushmalari)” degan so‘zlar bilan almashtirilsin.
 2. 6-bandning beshinchi xatboshisidagi “Davlat soliq xizmatining mahalliy (tuman) idorasi tomonidan tasdiqlangan” degan so‘zlar “tuman (shahar) davlat soliq inspeksiyasi tomonidan qabul qilingan” degan so‘zlar bilan almashtirilsin.
 3. 11-band quyidagi tahrirda bayon etilsin:
 “11. Berilgan kreditlar 13301 — “Davlat ehtiyojlari uchun xarid qilinadigan g‘allani yetishtirish uchun berilgan qisqa muddatli kreditlar” va 14301 — “Davlat ehtiyojlari uchun xarid qilinadigan paxta xomashyosini yetishtirish uchun berilgan uzoq muddatli kreditlar” balans hisobvaraqlarida hisobga olinadi.”.
 4. 12-band quyidagi tahrirda bayon etilsin: 
 “12. Alohida ssuda hisobvaraqlari bo‘yicha berilgan kreditlar kredit bo‘limining farmoyishiga binoan muddatli majburiyatlar bilan rasmiylashtiriladi, ular to‘liq so‘ndirilgunga qadar kreditlash muddatlariga bog‘liq holda 91901 — “Qarzdorlarning qisqa muddatli kreditlar bo‘yicha majburiyatlari”, 91905 — “Qarzdorlarning uzoq muddatli kreditlar va lizinglar bo‘yicha majburiyatlari” deb nomlangan hisobvaraqlarida hisobga olinadi.”. 
 5. 17-band quyidagi tahrirda bayon etilsin: 
 “17. Qarzdorning asosiy talab qilib olinguncha depozit hisobvarag‘ida hisoblangan foizlar va kredit qoldig‘ini undirish uchun mablag‘lar yetarli bo‘lmagan taqdirda qarzdorlik Xo‘jalik yurituvchi subyektlarning bank hisobvaraqlaridan pul mablag‘larini hisobdan chiqarish tartibi to‘g‘risidagi yo‘riqnomada (ro‘yxat raqami 2342, 2012-yil 15-mart) (O‘zbekiston Respublikasi qonun hujjatlar to‘plami, 2012-y., 11-son, 127-modda) belgilangan tartibda undiriladi. Kreditlarni qaytarishda birinchi navbatda foizlar undiriladi.”.
 6. Mazkur o‘zgartirishlar O‘zbekiston Respublikasi Moliya vazirligi, Qishloq va suv xo‘jaligi vazirligi, Davlat mulkini boshqarish davlat qo‘mitasi, Yer resurslari, geodeziya, kartografiya va davlat kadastri davlat qo‘mitasi hamda O‘zbekiston fermer xo‘jaliklari uyushmasi bilan kelishilgan.